พระวรวงศ์เธอ พระองค์เจ้าชิดเชื้อพงศ์

พระวรวงศ์เธอ พระองค์เจ้าชิดเชื้อพงศ์ (21 มกราคม พ.ศ. 2362 – 21 ตุลาคม พ.ศ. 2422) หรือพระนามเดิม หม่อมเจ้าชิด พนมวัน เป็นพระโอรสในพระเจ้าบรมวงศ์เธอ กรมพระพิพิธโภคภูเบนทร์ ประสูติแต่หม่อมน่วม พนมวัน ณ อยุธยา เมื่อ พ.ศ. 2395 พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น พระวรวงศ์เธอ พระองค์เจ้าชิดเชื้อพงศ์  

พระวรวงศ์เธอ พระองค์เจ้าชิดเชื้อพงศ์ มีพระภราดาและพระภคินีร่วมพระบิดา ตามลำดับ ดังนี้

หม่อมเจ้าหญิงนารี พนมวัน
หม่อมเจ้าหญิงประดับ พนมวัน
หม่อมเจ้าหญิงสำอาง พนมวัน
หม่อมเจ้าไม่ปรากฏพระนาม
หม่อมเจ้าชายไม่ปรากฏพระนาม
หม่อมเจ้าหญิงประไภย พนมวัน (ไม่มีข้อมูล – 13 มิถุนายน พ.ศ. 2444)
หม่อมเจ้าหญิงเลียบ พนมวัน พระชายาในพระเจ้าบรมวงศ์เธอ กรมหลวงภูวเนตรนรินทรฤทธิ์
หม่อมเจ้าชายนพคุณ พนมวัน
ฟม่อมเจ้าชายยินดี พนมวัน
หม่อมเจ้าชายปรีดา พนมวัน
หม่อมเจ้าชายเจียก พนมวัน (ไม่มีข้อมูล – พ.ศ. 2449)

ในปี พ.ศ. 2404 พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้า ให้พระเจ้าวรวงศ์เธอ พระองค์เจ้าชิดเชื้อพงศ์ เป็นแม่กองในการดูแลก่อสร้างพระตำหนักและพลับพลา ที่ประทับในวังจันทรเกษม และได้เสด็จฯ มาประทับที่พระราชวังนี้อยู่หลายครั้ง

หมู่อาคารและพลับพลาที่สร้างขึ้นในสมัยรัชกาลที่ 4 มีดังนี้
 พลับพลาจัตุรมุข อาคารเครื่องไม้ที่สร้างขึ้นบนฐานพระที่นั่งองค์เดิม บริเวณประตูทิศเหนือ
 หมู่อาคารพระที่นั่งพิมานรัตยา เป็นหมู่ตึกกลางพระราชวัง
 พระที่นั่งพิสัยศัลลักษณ์ (หอส่องกล้อง) อยู่ริมกำแพงด้านทิศตะวันออกเฉียงใต้
 โรงละคร อยู่บริเวณด้านหน้าพลับพลาจัตุรมุข
 ห้องเครื่อง อยู่ทางด้านทิศใต้ของหมู่อาคารพระที่นั่งพิมานรัตยา
 ตึกโรงม้าพระที่นั่ง อยู่ริมกำแพงด้านทิศตะวันออกเฉียงเหนือ

ภายหลัง พระเจ้าบรมวงศ์เธอ กรมพระพิพิธโภคภูเบนทร์ สิ้นพระชนม์ พระองค์ได้ครองวังท้ายหับเผย ซึ่งเป็นวังของกรมพระพิพิธโภคภูเบนทรต่อมา

พระว

วรวงศ์เธอ พระองค์เจ้าชิดเชื้อพงศ์ สิ้นพระชนม์เมื่อวันที่ 21 ตุลาคม พ.ศ. 2422 สิริพระชันษา 60 ปี พระราชทานเพลิงพระศพ ณ วัดสระเกศ ในวันที่ 17 มีนาคม พ.ศ. 2423

อ้างอิง 

 พลตรี ม.ร.ว. ศุภวัฒย์ เกษมศรี และ รัชนี ทรัพย์วิจิตร, พระอนุวงศ์ชั้นหม่อมเจ้า ในพระราชวงศ์จักรี, 2549, ISBN 974-221-818-8

พระวรวงศ์เธอ
พระองค์เจ้ายก
พระองค์เจ้าชาย
ราชสกุลพนมวัน